Blaze7451/Wiki-th-20250601 huggingface dataset:
สถานพักตากอากาศ

สถานพักตากอากาศจะรวมโรงแรมและนันทนาการเข้าหลายอย่าง เช่นสระน้ำเป็นต้น
สถานพักตากอากาศ หรือ รีสอร์ต (resort) เป็นสถานที่ที่ใช้พักผ่อนหรือนันทนาการ ผู้พักใช้ในวันหยุดหรือวันพักผ่อน รีสอร์ตเป็นสถานที่หรืออาจเป็นเมืองหรือในบางครั้งอาจะเป็นสิ่งก่อสร้างการค้าที่บริหารโดยบริษัทเดียว เป็นสถานที่ที่มีสิ่งอำนวยความสะดวกครบครันสำหรับผู้มาพัก ทั้งอาหาร ที่พัก กีฬา สิ่งบันเทิงและศูนย์การค้า
เมืองที่มีรีสอร์ตอยู่หรือสถานที่ท่องเที่ยวหรือพักผ่อนเป็นส่วนสำคัญของกิจกรรมในเมือง มักจะเรียกว่าเมืองพักตากอากาศ (สถานที่พักตากอากาศ) หรือรีสอร์ตทาวน์ เมืองอย่างเช่น โซชีในรัสเซีย, ชาร์ม เอล-ชีคในอียิปต์, บาริโซในสเปน, กอร์ตีนาดัมเปซโซในอิตาลี, Druskininkai ในลิทัวเนีย, นิสหรือเฟรนช์ริวีเอราของฝรั่งเศส หรือนิวพอร์ต, โรดไอแลนด์ หรือเซนต์มอริตซ์, สวิตเซอร์แลนด์ หรือในเขตที่ใหญ่กว่าอย่าง ภูเขาอดีรอนเดค หรืออิตาเลียนริวีเอรา ที่เป็นที่รู้จักดี ส่วนวอลต์ดิสตีย์เวิลด์รีสอร์ตเป็นตัวอย่างที่โด่งดังของรีสอร์ตสมัยใหม่ 
รีสอร์ตถือเป็นจุดหมายปลายทางที่เพิ่มมากขึ้นกับนักท่องเที่ยวทั่วโลก ตัวอย่างเช่นประเทศไทยก็เป็นหนึ่งในจุดหมายปลายทางที่มีชื่อเสียง และรีสอร์ตในแถบอเมริกากลางและทะเลแคริบเบียนก็มีอยู่มากมาย 

**อ้างอิง**
หมวดหมู่:โรงแรม
หมวดหมู่:สถานพักตากอากาศ
แม่แบบ:เหตุการณ์ปัจจุบัน/2552 ธันวาคม 7

* สมเด็จพระเทพรัตนราชสุดาฯ สยามบรมราชกุมารี พร้อมด้วยพระบรมวงศานุวงศ์ เสด็จพระราชดำเนินทรงร่วมงานสโมสรสันนิบาตเฉลิมพระเกียรติ เนื่องในวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช ณ สนามหน้าตึกไทยคู่ฟ้า ทำเนียบรัฐบาล โดยมีนายอภิสิทธิ์ เวชชาชีวะ นายกรัฐมนตรี พร้อมภริยา และคณะรัฐมนตรี เฝ้ารับเสด็จฯ  (ASTVผู้จัดการออนไลน์)
}
รางวัลสุพรรณหงส์ทองคำ ครั้งที่ 1

รางวัลสุพรรณหงส์ทองคำ ครั้งที่ 1 ประจำปี พ.ศ. 2521-2522  เป็นรางวัลภาพยนตร์ไทยครั้งแรกซึ่งจัดโดยสมาคมผู้อำนวยการสร้างภาพยนตร์ไทย โดยมี นางจิรวรรณ กัมปนาทแสนยากร เป็นนายกสมาคม  มีพิธีประกาศผลและมอบรางวัลเมื่อวันพฤหัสบดีที่ 20 ธันวาคม พ.ศ. 2522 ณ อาคารใหม่ สวนอัมพร ถ่ายทอดสดทางสถานีโทรทัศน์ไทยทีวีสีช่อง 9 อ.ส.ม.ท. โดย ศ.ประกอบ หุตะสิงห์ องคมนตรีผู้แทนพระองค์เป็นประธานมอบรางวัล  
จุดเริ่มต้นของรางวัลสุพรรณหงส์ทองคำ มาจากงานมหกรรมภาพยนตร์อาเซียน ของสมาพันธ์ผู้สร้างภาพยนตร์เอเชียภาคตะวันออกไกล (The Federation of Motion Picture Producers in South-East Asia) ครั้งที่ 23 ปี พ.ศ. 2520  ซึ่งจัดขึ้นในประเทศไทย โดยทางสมาคมผู้อำนวยการสร้างภาพยนตร์ไทยได้มีมติให้จัดทำรางวัลเป็นรูปหัวเรือสุพรรณหงส์ เพราะเป็นสัญลักษณ์ตัวแทนซึ่งชาวต่างชาติคุ้นตากันดี ถือเป็นศิลปะชั้นสูงที่มีความหมายที่ให้เกียรติและศักดิ์ศรี  หลังจากนั้นงานดังกล่าวได้เปลี่ยนชื่อเป็น มหกรรมภาพยนตร์เอเชีย-แปซิฟิก ของสมาพันธ์ผู้สร้างภาพยนตร์เอเชีย-แปซิฟิก โดยจะจัดเป็นครั้งที่ 24 ที่นครซิดนีย์ ประเทศออสเตรเลีย   ส่วนรางวัล "สุพรรณหงส์ทองคำ" ครั้งนี้จะมอบให้แก่บุคคลในวงการภาพยนตร์ไทยที่มีผลงานดีเด่นที่สุดในช่วงปี พ.ศ. 2521 และ 2522

**ผู้ได้รับรางวัล**

**รางวัลสุพรรณหงส์ทองคำ**

**รางวัลพิเศษ โล่เกียรติคุณ**

**อ้างอิง**
 http://www.thainationalfilm.com/site/index.php?option=com_content&task=category&sectionid=18&id=75&Itemid=154 date=2009-02-27   ประวัติรางวัล สุพรรณหงส์- จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ

หมวดหมู่:พ.ศ. 2522
รางวัลสุพรรณหงส์ทองคำ ครั้งที่ 2

รางวัลสุพรรณหงส์ทองคำ ครั้งที่ 2 ประจำปี พ.ศ. 2523  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นายพร้อมสิน สีบุญเรือง (พันคำ) เป็นนายกสมาคม  มีพิธีประกาศผลและมอบรางวัลเมื่อวันเสาร์ที่ 28 มีนาคม พ.ศ. 2524 ณ โรงละครแห่งชาติ ถ่ายทอดสดทางสถานีโทรทัศน์ไทยทีวีสีช่อง 9 อ.ส.ม.ท. โดยมี พล.อ.ประจวบ สุนทรางกูร รองนายกรัฐมนตรี(ในขณะนั้น) เป็นประธานในพิธี

**ผู้ได้รับรางวัล**

**รางวัลสุพรรณหงส์ทองคำ**

**รางวัลพิเศษ สุพรรณหงส์เงิน**

**อ้างอิง**
 จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ

หมวดหมู่:พ.ศ. 2523
เพิ่มพล เชยอรุณ

เพิ่มพล เชยอรุณ เกิดเมื่อวันที่ 9 มกราคม พ.ศ. 2487 เป็นผู้กำกับภาพยนตร์ไทย มีภูมิลำเนาอยู่อำเภอแปลงยาว จังหวัดฉะเชิงเทรา มีพี่น้อง 7 คน เป็นคนที่ 2 มีบุตรชาย2คน คนที่1 พิบูลย์ เชยอรุณ คนที่2 เป็นนักแสดง พิธีกรคือ เบญจพล เชยอรุณ
อดีตเคยสมรสกับ สีตลา เรืองศิริ อดีตนางเอกละครโทรทัศน์ ภายหลังได้หย่าร้างกัน เพิ่มพลเสียชีวิตจากการถูกลอบยิงที่จังหวัดเชียงใหม่ เมื่อวันที่ 20 พฤศจิกายน พ.ศ. 2534
ในร้อยเรื่องหนังไทยที่คนไทยควรดู โดยหอภาพยนตร์แห่งชาติ  มีหนังของเพิ่มพล ถึง 3 เรื่อง คือเรื่อง ชีวิตบัดซบ, เมืองในหมอก และ ระย้า

**ผลงานกำกับ**
 ชีวิตบัดซบ (2520) - เมืองในหมอก (2521)- เมืองขอทาน ขี้กลากคอนกรีต (2521)- สัญชาตญาณโหด (2522)- ไผ่แดง (2522)- หลวงตา (2523)- ระย้า (2524)- หลวงตา ภาค 2 (2525)- สงครามปาก (2526)- คนขวางโลก (2527)- หลวงตาน้อย ธุดงค์ชายแดน (2528)- ผัวเชลย (2528)- พยาบาลที่รัก (2528)- เธอร้องไห้เมื่อคืนนี้ (2530)- คำพิพากษา (2532)- หยุดตัณหาซาดิสต์ (2533)- กระสือซิ่ง (2533)- หลวงตา ภาค 3 (2534)

**บทภาพยนตร์**
 คนขวางโลก (2527)- พยาบาลที่รัก (2528)- หลวงตาน้อย ธุดงค์ชายแดน (2528)- คำพิพากษา (2532)

**ช่างภาพ**
 เมืองขอทาน ขี้กลากคอนกรีต (2521)- ไผ่แดง (2522)- หลวงตา (2523)- ระย้า (2524)- คนขวางโลก (2527)- หลวงตาน้อย ธุดงค์ชายแดน (2528)- ผัวเชลย (2528)

**ลำดับภาพ**
 เมืองขอทาน ขี้กลากคอนกรีต (2521)

**อ้างอิง**
หมวดหมู่:บุคคลจากอำเภอแปลงยาว
หมวดหมู่:ผู้กำกับภาพยนตร์ชาวไทย
หมวดหมู่:ชาวไทยที่ถูกลอบสังหาร
หมวดหมู่:เสียชีวิตจากอาวุธปืน
ศึกวังค้างคาว

ถล่มวังค้างคาว หรือ ศึกวังค้างคาว (楚留香新傳之蝙蝠傳奇) เป็นหนึ่งในตอนย่อยของชุด ชอลิ้วเฮียง ผลงานการประพันธ์ของยอดนักประพันธ์นวนิยายแนวกำลังภายใน โกวเล้ง ซึ่ง น.นพรัตน์ ได้นำมาแปลเป็นภาษาไทยใช้ชื่อว่า ศึกวังค้างคาว โดยชอลิ้วเฮียงตอนนี้ได้ถูกนำมาสร้างเป็นภาพยนตร์จีนชุดหลายครั้งแต่เวอร์ชันที่ผู้ชมรู้จักมากที่สุดคือเวอร์ชันที่สร้างโดย ทีวีบี และออกฉายเมื่อปี ค.ศ. 1984

**เนื้อเรื่อง**
ศึกวังค้างคาว เล่าถึง ชอลิ้วเฮียง โจรหนุ่มรูปหล่อผู้ผดุงคุณธรรมซึ่งได้เข้าไปช่วย 2 ตระกูลในการสืบหาสาเหตุการป่วยอย่างน่าพิศวงของลูกสาวทั้ง 2 ตระกูลจนได้รู้ความจริงว่าแท้ที่จริงแล้วลูกสาวของทั้ง 2 ตระกูลแกล้งป่วยและแกล้งตายเพื่อหนีไปกับชายคนรักหลังจากนั้นเขาได้ช่วยท่านซิในการออกตามหา ดาบอสรพิษ ของท่านซิซึ่งหายไปจากห้องศิลาผลจากสืบหาทำให้ชอลิ้วเฮียงถูกกล่าวหาว่าเป็นฆาตกรแต่โชคยังเข้าข้างชอลิ้วเฮียงเมื่อคนรักทั้ง 3 ของเขาได้ไปพา โอ๊วทิฮวย เพื่อนสนิทของชอลิ้วเฮียงมาช่วยแก้ต่างหลังจากนั้นเขาและพรรคพวกจึงได้เริ่มออกเดินทางสืบหาดาบอสรพิษจนได้เข้าไปพัวพันกับ วังค้างคาว ซึ่งมีคุณชายค้างคาวเป็นผู้นำ
หมวดหมู่:งานเขียนของโก้วเล้ง
หมวดหมู่:วรรณกรรมในปี พ.ศ. 2514
หมวดหมู่:ชอลิ้วเฮียง
จดหมายของนักบุญเปาโลถึงทิตัส

จดหมายของนักบุญเปาโลถึงทิตัส (Epistle of Paul to Titus) เป็นหนังสือฉบับที่ 17 ในคัมภีร์ไบเบิลภาคพันธสัญญาใหม่ เป็นหนึ่งใน "จดหมายฝากศิษยาภิบาล" อันได้แก่ 1 ทิโมธี, 2 ทิโมธี และ ทิตัส
หนังสือเล่มนี้เดิมเป็นจดหมายของนักบุญเปาโลอัครทูต เขียนถึงทิตัส ซึ่งในขณะนั้นทิตัสอยู่ที่เกาะครีต จากข้อความในตัวจดหมายและลักษณะการเขียน บ่งบอกชัดเจนว่าผู้เขียนคือเปาโล ในตอนท้ายของจดหมาย นักบุญเปาโลนัดให้ทิตัสไปพบกันที่เมืองนิโคบุรี แสดงว่าขณะที่กำลังเขียนจดหมายฉบับนี้เปาโลไม่ได้ถูกจองจำอยู่ในคุก เมื่อประกอบกับข้อมูลทางประวัติศาสตร์อื่น ๆ แล้ว คาดว่าเปาโลเขียนจดหมายนี้ขึ้นขณะกำลังอยู่ในเมืองโครินธ์ ราวปีค.ศ. 64
ทิตัสเป็นชาวกรีก แต่กลับใจเป็นคริสเตียนและเป็นทั้งเพื่อนร่วมงานและร่วมเดินทางกับเปาโลหลายครั้ง ตอนที่เปาโลออกเดินทางจากเมืองแอนติออกไปยังกรุงเยรูซาเลม ทิตัสก็ได้ร่วมเดินทางไปด้วย บางทีอาจจะเป็นทิตัสนี่เอง ที่ไม่ได้ถูกกล่าวถึงในหนังสือกิจการของอัครทูต เป็นผู้ร่วมงานกับนักบุญเปาโลที่เมืองเอเฟซัสและโครินธ์ หลังจากที่นักบุญเปาโลได้รับการปล่อยตัวจากการถูกจำคุกครั้งแรก เปาโลกับทิตัสได้ไปยังเกาะครีต หลังจากประกาศข่าวประเสริฐที่นั่นอยู่ระยะเวลาหนึ่ง นักบุญเปาโลได้เดินทางไปยังเมืองอื่น ส่วนทิตัสยังคงอยู่ที่เกาะครีต เพื่อทำงานต่อไป หลังจากที่จากเกาะครีตมาแล้ว เปาโลจึงเขียนจดหมายฉบับนี้ขึ้น เพื่อเป็นแนวทางในการทำงานให้กับทิตัส
จุดประสงค์ในการเขียนจดหมายฉบับนี้มีอยู่ 3 ประการ ประการแรกเกี่ยวกับคุณสมบัติของผู้ปกครองคริสตจักร เนื่องจากงานที่เปาโลมอบหมายให้ทิตัสทำคือการแต่งตั้งผู้ปกครองคริสตจักร ดังนั้น ทิตัสจะต้องทราบว่าลักษณะของผู้ปกครองคริสตจักรที่ดีเป็นอย่างไร เปาโลกล่าวไว้หลายประการ เช่น ไม่เป็นคนเย่อหยิ่ง ไม่เป็นคนเลือดร้อน ไม่เป็นนักเลงสุรา เป็นต้น
ประการที่สองคือ ต้องการให้ทิตัสสั่งสอนคนในเกาะครีตให้ดำเนินชีวิตอย่างถูกต้อง เนื่องจากเปาโลทราบมาว่าชาวครีตเป็นคนไม่ดี จึงสั่งทิตัสเกี่ยวกับชาวครีตว่า "คำที่เขาอ้างนี้เป็นความจริง เหตุฉะนั้นท่านจงต่อว่าเขาให้แรง ๆ เพื่อเขาจะได้มีความเชื่ออันมีหลัก" เปาโลยังได้แนะนำถึง แนวทางการประพฤติตัวที่ดี เช่น ให้เอาจริงเอาจัง มีสติสัมปชัญญะ เป็นคนไม่ส่อเสียด เป็นต้น
ประการที่สามคือ ต้องการบอกให้ทิตัสมาพบกันที่เมืองนิโคบุรี หลังจากงานที่เกาะครีตเสร็จสิ้นแล้ว

**โครงร่าง**
# คำทักทาย 1:1 - 4
# คุณสมบัติของผู้ปกครอง 1:5 - 9
# คุณสมบัติที่ทุกคนควรมี 1:10 - 2:15
# คำสั่งสอนทั่วไปสำหรับผู้เชื่อทุกคน 3:1 - 15

**อ้างอิง**
 Thai Holy Bible, Thailand Bible Society, 1998- Walter A. Elwell, The Pocket Bible Handbook, Harold Shaw Publisher, 1997

**ดูเพิ่ม**
 พันธสัญญาใหม่- นักบุญพอล

หมวดหมู่:บทจดหมายในสารบบ
หมวดหมู่:หนังสือของพันธสัญญาใหม่
หมวดหมู่:บทจดหมายถึงศิษยาภิบาล
แม่แบบ:บทความคัดสรร/ธันวาคม 2552

สมเด็จพระเจ้ากรุงธนบุรี
สมเด็จพระเจ้ากรุงธนบุรี หรือซึ่งมักรู้จักกันโดยทั่วไปว่า สมเด็จพระเจ้าตากสินมหาราช ทรงเป็นพระมหากษัตริย์พระองค์เดียวของอาณาจักรธนบุรี มีพระนามเดิมว่า "สิน" ทรงปราบดาภิเษกเป็นพระมหากษัตริย์แห่งกรุงศรีอยุธยา เมื่อวันพุธ เดือนอ้าย แรม ๔ ค่ำ จุลศักราช ๑๑๓๐ ปีชวด สัมฤทธิศก ตรงกับวันที่ ๒๘ ธันวาคม พ.ศ. ๒๓๑๑ รวมสิริดำรงราชสมบัติ ๑๕ ปี เสด็จสวรรคตในวันพุธ แรม ๑๓ ค่ำเดือน ๕ จ.ศ. ๑๑๔๔ ปีขาล ตรงกับวันที่ ๑๐ เมษายน พ.ศ. ๒๓๒๕ รวมสิริพระชนมมายุ ๔๘ พรรษา 
พระราชกรณียกิจที่สำคัญในรัชสมัยของพระองค์ ได้แก่ การกอบกู้เอกราชจากพม่า และการทำสงครามตลอดรัชสมัยเพื่อรวบรวมแผ่นดินให้เป็นปึกแผ่น และขับไล่พม่าออกจากราชอาณาจักร นอกจากนั้น พระองค์ยังทรงมุ่งมั่นที่จะฟื้นฟูความเจริญประเทศในด้านต่าง ๆ เช่น ด้านการเมือง การปกครอง เศรษฐกิจและสังคม ได้มีการติดต่อค้าขายกับประเทศต่าง ๆ เช่น จีน อังกฤษ เนเธอร์แลนด์ ฯลฯ โปรดฯ ให้มีการสร้างถนนและขุดคลอง เพื่ออำนวยความสะดวกในการคมนาคม นอกจากนั้นยังทรงส่งเสริมทางด้านการศาสนา ศิลปวัฒนธรรมและวรรณกรรม อ่านต่อ...
บทความคัดสรรก่อนหน้านี้: ส้วมในประเทศไทย - มิตร ชัยบัญชา - การบุกครองโปแลนด์
ที่เก็บถาวร – บทความคัดสรรอื่น ๆ
ดาวไถ

กลุ่มดาวไถ หรือเข็มขัดนายพราน
ดาวไถ     
ดาวไถ หรือ ดาวเต่า หรือ เข็มขัดนายพราน (Orion's Belt) เป็นกลุ่มดาวเรียงเด่นในกลุ่มดาวนายพราน มองเห็นชัดในฤดูหนาวเป็นดวงดาวสามดวงเรียงกัน ถือว่าเป็นกลุ่มดาวที่ดูได้ง่ายในฤดูหนาวจะเห็นได้ชัดกลุ่มดาวไถมีประโยชน์ในการค้นหาดาวอื่น ๆ ซึ่งดาวไถจะอยู่ห่างจากโลกประมาณ 800 - 1400 ปีแสง และเป็นแหล่งที่มีดาวดวงใหม่เกิดขึ้นมากที่สุดที่ตรงใจกลางดาวไถมีดวงดาวอยู่ถึง 110 ดวง
คลองคอรินท์

คลองคอรินท์
คลองคอรินท์ (Corinth Canal; Διώρυγα της Κορίνθου) เป็นคลองที่เชื่อมอ่าวคอรินท์เข้ากับอ่าวซาโรนิกในทะเลอีเจียน โดยตัดคอคอดคอรินท์และแบ่งคาบสมุทรเพโลพอนนีสออกจากแผ่นดินกรีซ คลองมีความยาว 6.3 กิโลเมตรและสร้างระหว่าง ค.ศ. 1881 และ 1893

**อ้างอิง**
คอรินท์
หมวดหมู่:คลองเดินเรือสมุทร
เจน ฟอนดา

เจน ฟอนดา (Jane Fonda) เกิดเมื่อวันที่ 21 ธันวาคม ค.ศ. 1936 เป็นนักแสดงชาวอเมริกัน นักเขียน นักเคลื่อนไหวด้านการเมือง อดีตนางแบบแฟชันและผู้รู้เรื่องฟิตเนส เธอมีชื่อเสียงในคริสต์ทศวรรษ 1960 กับผลงานภาพยนตร์เช่น Barbarella และ Cat Ballou และไม่นับที่เธอห่างหายจากวงการภาพยนตร์ไป 15 ปี ช่วงปี 1991 ถึง 2005 ในช่วงที่แต่งงานกับเท็ด เทอร์เนอร์ ผู้ก่อตั้งซีเอ็นเอ็น
เธอได้รับรางวัลออสการ์ 2 ครั้ง รวมถึงยังได้รับรางวัลอื่น ๆ และได้รับการเสนอชื่ออีกมากมาย เธอประกาศว่าจะเลิกการแสดงในปี 1991 แต่ก็กลับมาในภาพยนตร์อีกครั้งในปี 2005 กับเรื่อง Monster in Law, และต่อมา Georgia Rule ออกในปี 2007 เธอยังร่วมสร้างและนำแสดงในวิดีโอออกกำลังกายหลายครั้ง ออกในระหว่างปี 1982 และ 1995
นอกจากนั้นแล้วเธอยังเป็นนักเคลื่อนไหวด้านการเมือง เช่นเรื่องขัดแย้งที่เธอต่อต้านในสงครามเวียดนาม ร่วมประท้วงต่อต้านพลังงานนิวเคลียร์ในปี 1979 หลังเกิดอุบัติเหตุนิวเคลียร์ทรีไมล์ไอส์แลนด์ที่รัฐเพนซิลเวเนีย ซึ่งเกิดขึ้นเพียง 12 วันหลังภาพยนตร์เรื่อง The China Syndrome ภาพยนตร์เกี่ยวกับอุบัติเหตุนิวเคลียร์ที่เธอแสดงนำเข้าฉาย เธอยังร่วมประท้วงสงครามอิรักและการทารุณต่อสตรี เธออธิบายตัวเองว่าเป็นเสรีนิยมและสนับสนุนสิทธิสตรี และตั้งแต่ปี 2001 เธอเป็นคริสเตียน เธอตีพิมพ์อัตชีวประวัติในปี 2005 และย้ายมาอยู่ในแอตแลนตา รัฐจอร์เจีย
ปี ค.ศ. 1963
หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากนครนิวยอร์ก
หมวดหมู่:บุคคลจากแอตแลนตา
หมวดหมู่:ผู้รอดชีวิตจากมะเร็งเต้านม
เจ็ต (วงดนตรี)

เจ็ต (Jet หรือเขียนว่า JET) เป็นวงร็อกจากเมลเบิร์น ประเทศออสเตรเลีย ประกอบด้วยสมาชิกคือ แคเมรอน มันเซย์, มาร์ก วิลสัน และพี่น้อง นิกและคริส เซสเตอร์ วงมียอดขาย 4 ล้านชุดทั่วโลก

**อ้างอิง**
หมวดหมู่:ศิลปินสังกัดแอตแลนติกเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2544
หมวดหมู่:วงกลุ่มสี่สัญชาติออสเตรเลีย
หมวดหมู่:กลุ่มดนตรีจากเมลเบิร์น
เจ้าหญิงซาห์รา มาห์นาซ ซาเฮดี

เจ้าหญิงซาห์รา มาห์นาซ ซาเฮดี (H.H. Princess Zahra Mahnaz Zahedi) (ประสูติ 2 ธันวาคม พ.ศ. 2501-) เป็นพระธิดาของนายอาร์เดชีร์ ซาเฮดี (اردشیر زاهدی ,Ardeshir Zahedi) ที่ประสูติแด่เจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์

**พระประวัติ**
เจ้าหญิงซาห์รา มาห์นาซ ซาเฮดี ประสูติเมื่อวันที่ 2 ธันวาคม พ.ศ. 2501 ณ กรุงเตหะราน ประเทศอิหร่าน โดยเป็นพระธิดาของนายอาร์เดชีร์ ซาเฮดี (اردشیر زاهدی, Ardeshir Zahedi) อดีตรัฐมนตรีต่างประเทศของอิหร่าน และอดีตเอกอัครราชทูตอิหร่านประจำสหรัฐอเมริกา ประสูติแด่เจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์

**ราชตระกูล**

**อ้างอิง**

**แหล่งข้อมูลอื่น**
 Historical Images date=2002-11-08 - Family Pictures- Ardeshir Zahedi web site in Persian containing photos & video date=2017-11-08 
ซาห์รา มานาซ ซาเฮดี
ซาห์รา มานาซ ซาเฮดี
หมวดหมู่:ชาวอิหร่านเชื้อสายกรีก
หมวดหมู่:ชาวอิหร่านเชื้อสายฝรั่งเศส
หมวดหมู่:ชาวอิหร่านเชื้อสายแอลเบเนีย
หมวดหมู่:ชาวอิหร่านเชื้อสายตุรกี
หมวดหมู่:ชาวอิหร่านเชื้อสายเซอร์แคเซีย
หมวดหมู่:ชาวอิหร่านเชื้อสายอียิปต์
หมวดหมู่:มุสลิมชาวอิหร่าน
หมวดหมู่:ชาวมอแซนแดรอน
อะแคปเปลลา

อะแคปเปลลา (A cappella) เป็นดนตรีที่ใช้เสียงร้องหรือการร้องโดยปราศจากเครื่องดนตรีประกอบ ดนตรีอะแคปเปลลาเดิมแยกออกจากแนวร้องโพลีโฟนีเรอเนสซองซ์และคอนเซรอ์ตาโตบาโรก ในสมัยใหม่ อะแคปเปลลามักหมายถึงการร้องโดยเสียงร้องทั้งหมดไม่ว่าจะแนวเพลงไหน รวมถึง บาร์เบอร์ชอป, ดูว็อป, และโมเดิร์น ป็อป/ร็อก ปัจจุบันอะแคปเปลลายังมีใช้เป็นท่อนแซมเพิล/ท่อนซ้ำ ที่เป็นเสียงร้องอย่างเดียว ในภาคผลิตของโปรดิวเซอร์เพลง อย่างเช่น จิมมี สไปซ์ เคอร์รี, เทดดี ไรลีย์, ไวเคลฟ เป็นต้น
หมวดหมู่:การร้องเพลง
หมวดหมู่:คำศัพท์ดนตรี
ดอยผาตั้ง

ดอยผาตั้ง เป็นสถานที่ท่องเที่ยวที่มีชื่อเสียงแห่งหนึ่งในจังหวัดเชียงราย อยู่ในเขตตำบลปอ อำเภอเวียงแก่น จังหวัดเชียงราย ดอยผาตั้งเป็นยอดดอยอยู่ในเทือกเขาหลวงพระบาง สันปันน้ำเป็นจุดแบ่งอาณาเขตระหว่างประเทศไทย-ลาว เป็นสถานที่ท่องเที่ยวที่ขึ้นชื่อสำหรับชมพระอาทิตย์ขึ้นและทะเลหมอกในตอนเช้าและชมพระอาทิตย์ตกในเวลาเย็น มีความสูงจากระดับน้ำทะเลประมาณ 1,800 เมตร เส้นทางเดินขึ้นยอดดอยอยู่ติดกับสถานที่จอดรถและร้านค้าบริการความยาวประมาณ 700 เมตร จากยอดดอยสามารถมองเห็นแม่น้ำโขงฝั่งลาวและสามารมองเห็นยอดภูชี้ฟ้าที่อยู่ห่างออกไปกว่า 25 กิโลเมตรได้ชัดเจน
ทะเลหมอกบนดอยผาตั้ง และภาพรวมของดอยผาตั้ง

**ดูเพิ่ม**
 ภูชี้ฟ้า

**แหล่งข้อมูลอื่น**
ผาตั้ง
ผาตั้ง
เจ้าหญิงเฟาเซห์ จาฮันบานี

เจ้าหญิงเฟาเซห์ จาฮันบานี (Princess Fouzieh Djahanbani) (ประสูติ พ.ศ. 2517-) เป็นพระธิดาของนายโควสลอว์ จาฮันบานี (Khosrow Jahanbani) กับเจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์

**พระประวัติ**
เจ้าหญิงเฟาเซห์ จาฮันบานี ประสูติในปี พ.ศ. 2517 เป็นพระธิดาของนายโควสลอว์ จาฮันบานี (Khosrow Jahanbani) ซึ่งเป็นเอกอัครราชทูตอิหร่านประจำประเทศฝรั่งเศส และเจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์ โดยเจ้าหญิงเฟาเซห์มีเชษฐา 1 องค์ คือ เคย์โควสลอว์ จาฮันบานี

**ราชตระกูล**

**อ้างอิง**
ฟแซห์
ฟแซห์
หมวดหมู่:ชาวอิหร่านเชื้อสายกรีก
หมวดหมู่:ชาวอิหร่านเชื้อสายฝรั่งเศส
หมวดหมู่:ชาวอิหร่านเชื้อสายแอลเบเนีย
หมวดหมู่:ชาวอิหร่านเชื้อสายตุรกี
หมวดหมู่:ชาวอิหร่านเชื้อสายเซอร์แคเซีย
หมวดหมู่:ชาวอิหร่านเชื้อสายอียิปต์
หมวดหมู่:มุสลิมชาวอิหร่าน
ชุมเห็ดเทศ

ชุมเห็ดเทศ เป็นพรรณไม้พุ่มขนาดกลาง ลำต้นมีความสูง 2-3 เมตร ก้านใบนั้นยาว ในก้านหนึ่งนั้นจะมีใบแตกออกเป็น 2 ทาง มีลักษณะคล้ายใบมะยม แต่จะโตและยาวกว่าประมาณ 10-12 ซม. และกว้างประมาณ 3-6 ซม.  
ใบเป็นใบประกอบขนนก มีความยาวประมาณ 30-60 ซม. ใบย่อยจะเรียงกันเป็นคู่ ๆ 8-20 คู่ ลักษณะใบย่อยนั้นจะรูปขอบขนานแกมรูปรี โคนใบจะมน ตรงปลายใบของมันมนหรือเว้าเล็กน้อย ฐานใบนั้นจะมน และไม่เท่ากันทั้ง 2 ข้าง ขอบใบเรียบเป็นสีแดง ใบจะมีความกว้างประมาณ 5-7 ซม. และยาวประมาณ 5-15 ซม. ก้านใบย่อยสั้นมาก
ดอกจะออกเป็นช่อใหญ่ ตามง่ามใบใกล้ปลายกิ่ง มีความยาวประมาณ 20-50 ซม. ดอกจะเป็นสีเหลือง ดอกตูมนั้นคล้ายดอกข่า และเมื่อดอกบานจะเป็นสีเหลืองเข้ม กลีบรองกลีบดอกจะมีอยู่ 5 กลีบ เป็นรูปขอบขนาน สีเขียวตรงปลายของมันจะแหลม ส่วนก้านดอกนั้นจะสั้นและมีลายเส้นเห็นได้ชัด
เกสรตัวผู้จะมีอยู่ประมาณ 9-10 อัน แต่มีความยาวไม่เท่ากันอับเรณูเมื่อแก่จะมีรูเปิดที่ยอด ส่วนเกสรตัวเมียนั้นมีอยู่1อันผิวเกลี้ยง
ผลนั้นจะออกฝัก แต่ไม่มีขน ฝักเป็นรูปบรรทัด หนา มีความกว้างประมาณ 1.5-2 ซม. และยาวประมาณ 10-15 ซม. จะมีปีกอยู่ 4 ปีก มีความกว้างประมาณ 5-8 มม. และยาวประมาณ 7-10 มม.ผิวนอกนั้น จะขรุขระเป็นสีดำ
ขยายพันธุ์โดยการเพาะเมล็ด

**ประโยชน์**
ใช้ทั้งต้น ต้นใบ ดอกฝัก เมล็ด ราก  ใช้เป็นยา มีสรรพคุณดังนี้:
ทั้งต้น:ใช้ขับพยาธิในลำไส้ ถ่ายพิษตานทรง รักษาซาง โรคผิวหนัง ถ่ายเสมหะ รักษาฟกบวม รักษาริดสีดวง ดีซ่าน และฝี 
ต้น:ใช้เป็นยารักษาคุดทะราด และกลากเกลื้อน  รักษากษัยเส้น ขับพยาธิ และขับปัสสาวะ รักษาท้องผูก และทำให้หัวใจเป็นปกติ
ใบ:จะมีกลิ่นฉุน ต้มน้ำกินเป็นยาระบาย  อมบ้วนปากและใช้เป็นยาฆ่าพยาธิตามผิวหนัง รักษากลากเกลื้อน ผิวหนังอักเสบเป็นผื่นคันเส้นประสาทอักเสบ รักษากษัยเส้น ขับปัสสาวะและรักษากระเพาะอาหารอักเสบ

**อ้างอิง**
 อ้างอิงจาก 108 สมุนไพรไทย
หมวดหมู่:ไม้พุ่ม
หมวดหมู่:สกุลขี้เหล็ก
หมวดหมู่:สมุนไพร
มูนไชน์

มูนไชน์ (moonshine) เป็นชื่อทั่วไปสำหรับเรียกเหล้ากลั่นที่ต้มกินอย่างผิดกฎหมาย โดยที่มาของชื่อมูนไชน์ มาจากการต้มเหล้าในบริเวณกลางแจ้งใต้แสงจันทร์ มูนไชน์นิยมกันในสหรัฐอเมริกา โดยเฉพาะในทางตอนใต้ของประเทศ ปัจจุบันประเทศลาวและกัมพูชามีปัญหานักท่องเที่ยวเสียชีวิตจากเครื่องดื่มนี้จำนวนมาก และนิยมใช้ข้ออ้างว่า ไทยนำของสิ่งนี้มาต้มกินโดยใส่สารเมทานอลลงไปจากนั้นเอาไปขายให้กับเพื่อนบ้านอย่างลาว กัมพูชา พม่าแบบผิดกฏหมาย เพราะเหล้าเถื่อนไทยราคาถูก ตลาดโลกมืดต้องการ คนไทยนิยมอย่างมากในเรื่องยาดอง เหล้าดอง เหล้าเถื่อน
มูนไชน์มักจะถูกกลั่นมาจากสติลที่ไม่ได้จดทะเบียนตามกฎหมาย โดยการนำยีสต์ หรืออาหารที่มีน้ำตาลเป็นส่วนประกอบมาผลิตเอทานอล โดยหลังจากนั้นนำเอทานอลที่ได้ไปกลั่นต่อในสติล รสชาติและความเข้มข้นของแอลกอฮอล์ในมูนไชน์มักจะมีค่าสูงกว่าเครื่องดื่มแอลกอฮอล์ทั่วไป
สติลที่ใช้ในการกลั่นมูนไชน์มักจะมีขนาดเล็ก (เพื่อหลีกเลี่ยงกฎหมาย) และมักจะถูกสร้างโดยผู้ผลิตมูนไชน์เอง โดยในปัจจุบันสติลและวิธีการผลิตมูนไชน์ได้เริ่มมีการเผยแพร่ในอินเทอร์เน็ต 

**ดูเพิ่ม**
 เหล้าขาว

**อ้างอิง**
หมวดหมู่:วิสกี้
หมวดหมู่:เครื่องดื่มกลั่น
หมวดหมู่:ความผิดอาญา
หมวดหมู่:มิจฉาชีพ
รอเฌ วาดีม

รอเฌ วาดีม (Roger Vadim) เป็นผู้กำกับ ผู้อำนวยการสร้าง นักเขียนบทภาพยนตร์ และนักแสดงชาวฝรั่งเศส เชื้อสายเบลารุส  เป็นผู้กำกับภาพยนตร์เรื่อง Et Dieu… créa la femme (And God Created Woman) ภาพยนตร์ที่สร้างชื่อให้กับบรีฌิต บาร์โด ในปี 1956   Le vice et la vertu (Vice and Virtue) ภาพยนตร์เรื่องแรกของกาทรีน เดอเนิฟว์ ในปี ค.ศ. 1963 และ Barbarella ภาพยนตร์ที่สร้างชื่อให้กับเจน ฟอนดา ในปี ค.ศ. 1966  นักแสดงหญิงทั้งสามล้วนมีความสัมพันธ์หรือแต่งงานกับวาดีม
รอเฌ วาดีม มีชื่อจริงว่า รอเฌ วาดีม เปลมียานีกอฟ (Roger Vadim Plemiannikov) เกิดที่กรุงปารีส ประเทศฝรั่งเศส บิดาเป็นชาวเบลารุส อพยพมาจากยูเครน เขาเริ่มเป็นนักแสดงละครเวทีตั้งแต่อายุ 16 ปี และเป็นผู้ช่วยเขียนบทให้กับมาร์ก อาเลแกร (Marc Allégret) ผู้กำกับชาวฝรั่งเศส-สวิส ตั้งแต่ปี ค.ศ. 1950
วาดีมมีผลงานเขียนบทและกำกับเรื่องแรก เรื่อง And God Created Woman นำแสดงโดยบรีฌิต บาร์โด เคยได้รับการเสนอชื่อเข้าชิงรางวัลหมีทองคำ เทศกาลภาพยนตร์นานาชาติเบอร์ลิน จากเรื่อง Sait-on jamais? (No Sun in Venice ปี ค.ศ. 1957) และรางวัลสิงโตทองคำ เทศกาลภาพยนตร์เวนิส จากเรื่อง La curée (The Game is Over ปี ค.ศ. 1966) 
นอกเหนือจากผลงานเขียนบทและกำกับภาพยนตร์ วาดีมยังเป็นนักเขียน เคยมีผลงานหนังสือชื่อ Bardot, Deneuve, Fonda: My Life With The Three Most Beautiful Women In The World บอกเล่าชีวิตส่วนตัวกับอดีตภรรยาสามคน ที่ได้ชื่อว่าเป็นหญิงที่สวยที่สุดในโลก
รอเฌ วาดีมเสียชีวิตในวัย 72 ปี เมื่อปี ค.ศ. 2000 ด้วยโรคมะเร็งต่อมน้ำเหลือง

**อ้างอิง**

**แหล่งข้อมูลอื่น**
 id=0671862-  Roger Vadim's biographic sketch ที่ Find A Grave
หมวดหมู่:นักแสดงฝรั่งเศส
หมวดหมู่:ผู้กำกับภาพยนตร์ชาวฝรั่งเศส
หมวดหมู่:บุคคลจากปารีส
หมวดหมู่:เสียชีวิตจากมะเร็งต่อมน้ำเหลือง
แมลงวันทอง

แมลงวันทอง (Drosophila melanogaster) หรือ แมลงหวี่ เป็นแมลงศัตรูพืชที่สำคัญทางเศรษฐกิจ ทำลายพืชได้หลายชนิด เช่น ชมพู่, มะม่วง กล้วย, มะละกอ, พุทรา, น้อยหน่า
ลำตัวสีน้ำผึ้งใส ดวงตาสีแดง มีลักษณะคล้ายแมลงวันทั่วไป

**อ้างอิง**

**แหล่งข้อมูลอื่น**
หมวดหมู่:แมลง
อดัมสกี

อดัมสกี้ (Adamski) ชื่อจริง อดัม ทินลีย์ เกิดเมื่อวันที่ 4 ธันวาคม ค.ศ. 1967ที่นิวฟอเรสต์ ประเทศอังกฤษ  เป็นนักดนตรีเพลงเอซิดเฮาส์ และ มีเพลงฮิตอย่างเพลง "N-R-G" และ "Killer" (ซึ่งเป็นเพลงที่ร้องโดย ซีล). ได้ติดชาร์ตซิงเกิลอันดับสูงสุดที่ 1

**ผลงานอัลบั้ม**
 Liveandirect (1989)- Doctor Adamski's Musical Pharmacy #8 UK (1990)- Naughty (1992)- Adamski's Thing (1998)- Killer - the best of Adamski (1999)- Mutant Pop (2000)

**อันดับชาร์ตซิงเกิล**
 "N-R-G" #12 UK - "Killer" (feat. Seal) #1 UK, #5 World - "The Space Jungle" #7 UK- "Flashback Jack"  #46 UK- "Sunday Roast"  #86 UK- "Never Goin' Down" (duet with Jimi Polo) / "Born To Be Alive" (duet with Soho) #51 UK- "Get Your Body" (duet with Nina Hagen) #68 UK- "Back To Front" #63 UK- "One Of The People" (billed as Adamski's Thing) #56- "Already Out There" #4 Italy
หมวดหมู่:นักดนตรีชาวอังกฤษ
หมวดหมู่:บุคคลจากเทศมณฑลแฮมป์เชอร์
เวลคัมทูไทยแลนด์

เวลคัมทูไทยแลนด์ (Welcome to Thailand) เป็นสตูดิโออัลบั้มชุดที่ 8 ของวงคาราบาว ภายใต้สังกัดแว่วหวาน ออกจำหน่ายในเดือน ตุลาคม พ.ศ. 2530 หลังจากได้ออกอัลบั้ม อเมริโกย และ ประชาธิปไตย ซึ่งเนื้อหาของบทเพลงส่วนหนึ่งนั้นมาจากเรื่องการเมือง ทำให้บางบทเพลงไม่สามารถออกอากาศทางสื่อต่าง ๆ ได้ แต่ในอัลบั้มชุดนี้ได้ลดโทนของเนื้อหาให้เบาบางลง เข้าใจง่าย และมีความสนุกสนานมากยิ่งขึ้น เข้ากับบรรยากาศปีท่องเที่ยวไทย
และด้วยความโดดเด่นของเนื้อหาที่กล่าวมาข้างต้น ส่งผลให้อัลบั้มชุดนี้เป็นอัลบั้มชุดที่ 2 ที่สามารถทำยอดขายได้เกิน 1 ล้านตลับ แต่ยังเป็นรองจากอัลบั้ม เมด อิน ไทยแลนด์ และ เป็นอัลบั้มชุดที่ 3 ที่มีภาพสมาชิกวงคาราบาวอยู่บนหน้าปก โดยที่สมาชิกวงในชุดนี้เป็นยุคคลาสสิก
เพลงดังในอัลบั้มมีอยู่เกือบทุกเพลง เช่น เพลง เวลคัมทูไทยแลนด์ ซึ่งเปิดตัวด้วยเสียงกลองยาว และ เสียงชาวต่างชาติ , บิ๊กเสี่ยว ถ่ายทอดสภาพความเป็นอยู่แห้งแล้งของชาวไทยในภาคอีสาน หรือ อิสาน ซึ่งเป็นที่มาของการจัดคอนเสิร์ต เวลคัมทูอิสานเขียว ในเวลาต่อมา , กระถางดอกไม้ให้คุณ เพลงแรกในชีวิตการขับร้องของ อ๊อด - อนุพงษ์ ประถมปัทมะ โดยว่าด้วยการที่อ๊อดเป็นคนที่มีใจรักในเสียงเพลง ฝึกซ้อมดนตรีอยู่เป็นประจำ แต่ไม่เคยร้องเพลงเลยแม้สักเพลง เพลงนี้จึงเป็นเพลงแรกและเพลงสุดท้ายในชีวิตของอ๊อดที่จะได้ยินได้ฟัง แต่ดันร้องผิดที่ผิดเวลาและผิดคีย์ จึงโดนกระถางดอกไม้ปาใส่ ,เทวดาท่าจะแย่ เมื่อมนุษย์ต่างบนบานว่าหากถูกล็อตเตอรี่จ­ะตอบแทนอย่างดี แต่แล้วพวกเขาถูกหวยกิน และขอร้องให้เทวดาช่วย เทวดาจึงสงสัยว่าทำไมมนุษย์ถึงเล่นสิ่งที่­เรียกว่า ล็อตเตอรี่ จึงเข้าสู่หนทางของล็อตเตอรี่ , คนหนังเหนียว เป็นการร้องเพลงร่วมกันครั้งแรกระหว่าง เล็ก - ปรีชา ชนะภัย กับ เทียรี่ เมฆวัฒนา และ บาปบริสุทธิ์ ของ เล็ก - ปรีชา ชนะภัย ซึ่งเพลงดังกล่าวได้มีการขับร้องใหม่อยู่เรื่อยๆ ทั้งในงานของตนเองและศิลปินท่านอื่นๆ 

**รายชื่อเพลง ==   

**มิวสิกวิดีโอ == 
#  เวลคัม ทู ไทยแลนด์
#  สบายกว่า
#  กระถางดอกไม้ให้คุณ
#  เทวดาท่าจะแย่ (ได้รับรางวัล BAD AWARDS 1987 มิวสิกวิดีโอยอดเยี่ยม)

**นักดนตรี**
# ยืนยง โอภากุล (แอ๊ด) : ร้องนำ , กีตาร์ , คำร้อง - ทำนอง
# กีรติ พรหมสาขา ณ สกลนคร (เขียว) : ร้องประสานเสียง , คุมเสียง
# ปรีชา ชนะภัย (เล็ก) : ร้องนำ เพลง บาปบริสุทธิ์ - คนหนังเหนียว , กีตาร์ , คีย์บอร์ด , ประสานเสียง , คำร้อง - ทำนอง เพลง บาปบริสุทธิ์
# อนุพงษ์ ประถมปัทมะ (อ๊อด) : เบส , คุมเสียง , ร้องนำ เพลง กระถางดอกไม้ให้คุณ
# อำนาจ ลูกจันทร์ (เป้า) : กลองไฟฟ้า
# เทียรี่ เมฆวัฒนา (เทียรี่) : ร้องนำ เพลง บิ๊กเสี่ยว - สังกะสี - คนหนังเหนียว, กีตาร์, ประสานเสียง
# อ.ธนิสร์ ศรีกลิ่นดี : คีย์บอร์ด , แซ็กโซโฟน เพลง บิ๊กเสี่ยว - สบายกว่า , คลาริเน็ท เพลง นีออน , ประสานเสียง , ร่วมร้องเพลง เทวดาท่าจะแย่
# พงษ์พรหม สนิทวงศ์ ณ อยุธยา (ปุ้ม วงตาวัน) : เปียโน เพลง สังกะสี 
# เอก : คุมเสียง

**คอนเสิร์ต**
 รายการ โลกดนตรี วันที่ 11 ตุลาคม พ.ศ. 2530- คอนเสิร์ต เวลคัม ทู อิสานเขียว : 27 ธันวาคม พ.ศ. 2530

**การจัดจำหน่าย**

**อ้างอิง**
หมวดหมู่:อัลบั้มเพลงของคาราบาว
หมวดหมู่:อัลบั้มเพลงไทยในปี พ.ศ. 2530
ป้ายหยุดรถไฟน้ำตกไทรโยคน้อย

ป้ายหยุดรถไฟน้ำตกไทรโยคน้อย (Nam Tok Sai Yok Noi Railway Station) เป็นสถานีรถไฟปลายทางของเส้นทางสายน้ำตก หรือที่เรียกกันว่าทางรถไฟสายมรณะ อยู่ในเส้นทางรถไฟสายใต้ (ช่วงสถานีรถไฟชุมทางหนองปลาดุก - สถานีรถไฟน้ำตกไทรไยคน้อย) หรือทางรถไฟสายตะวันตก โดยสถานีเป็นป้ายหยุดรถไฟที่สร้างขึ้นเพื่อส่งเสริมการท่องเที่ยวเฉพาะกิจเท่านั้น จึงมีเพียงขบวนรถไฟท่องเที่ยวที่มีต้นทางจากสถานีรถไฟกรุงเทพมีเฉพาะวันเสาร์ อาทิตย์ และวันหยุดราชการ และขบวนรถไฟจัดเฉพาะ โดยจะเป็นขบวนรถดีเซลรางเท่านั้นที่มาถึงสถานีนี้
ป้ายหยุดรถไฟน้ำตกไทรโยคน้อย เป็นสถานีถัดจากสถานีรถไฟน้ำตก หมู่ที่ 3 บ้านท่าเสา ตำบลท่าเสา อำเภอไทรโยค จังหวัดกาญจนบุรี

**ประวัติ**
ป้ายหยุดรถไฟน้ำตกไทรโยคน้อย สร้างในช่วงหลังสงครามโลกครั้งที่ 2 ไม่ทราบวันเปิดใช้งานแน่ชัด แต่สันนิษฐานเปิดใช้งานเดินรถครั้งแรกวันที่ 12 พฤษภาคม พ.ศ. 2538 อ้างอิงจากป้ายข้อความที่ต้องอยู่หน้ารถจักรไอน้ำซี 56 หมายเลข 702 ที่ถัดจากป้ายหยุดรถว่า
"ผลิตในประเทศญี่ปุ่น นำมาใช้ ปี พ.ศ. 2489 - 2519 การรถไฟแห่งประเทศไทย มอบให้จังหวัดกาญจนบุรีไว้ ณ น้ำตกไทรโยคน้อย เพื่อเป็นอนุสรณ์ทางประวัติศาสตร์ และส่งเสริมการท่องเที่ยว ตามนโยบายของนายสุชาญ พงษ์เหนือ ผู้ว่าราชการจังหวัดกาญจนบุรีได้รับมอบเมื่อ วันที่ 12 พฤษภาคม 2538 โดย นายมานิตย์ มกรพงศ์ นายอำเภอไทรโยค"
ซึ่งวันรับมอบอาจจะเป็นวันเปิดป้ายหยุดรถไฟน้ำตกไทรโยคน้อย เพื่อสำหรับการท่องเที่ยวโดยรถไฟ

**ตารางเวลาเดินรถ**
ขบวนรถ 2 ขบวน รถพิเศษนำเที่ยว (ทุกวันเสาร์-อาทิตย์) และรถจัดเฉพาะ (บางครั้งคราว)

**อ้างอิง**
น้ำตกไทรโยคน้อย
หมวดหมู่:สถานที่ท่องเที่ยวในจังหวัดกาญจนบุรี
น้ำตกไทรโยคน้อย
หมวดหมู่:ทางรถไฟสายมรณะ
รางวัลสุพรรณหงส์ทองคำ ครั้งที่ 3

รางวัลสุพรรณหงส์ทองคำ ครั้งที่ 3 ประจำปี พ.ศ. 2524  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นายพร้อมสิน สีบุญเรือง (พันคำ) เป็นนายกสมาคม  มีพิธีประกาศผลและมอบรางวัลเมื่อวันพฤหัสบดีที่ 11 มีนาคม พ.ศ. 2525 ณ โรงละครแห่งชาติ ถ่ายทอดทางสถานีโทรทัศน์สีกองทัพบกช่อง 7

**ผู้ได้รับรางวัล**

**รางวัลสุพรรณหงส์ทองคำ**

**รางวัลพิเศษ สุพรรณหงส์เงิน**

**อ้างอิง**
 จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ

หมวดหมู่:พ.ศ. 2524
รางวัลสุพรรณหงส์ทองคำ ครั้งที่ 4

รางวัลสุพรรณหงส์ทองคำ ครั้งที่ 4 ประจำปี พ.ศ. 2525  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นายสันติ์ เปสตันยี เป็นนายกสมาคม  มีพิธีประกาศผลและมอบรางวัลเมื่อวันเสาร์ที่ 9 เมษายน พ.ศ. 2526 ณ ศูนย์เยาวชนไทย-ญี่ปุ่น ดินแดง ซึ่งเปิดให้ประชาชนทั่วไปเข้าชมและฟังการประกาศผลได้  มีการถ่ายทอดสดทางสถานีวิทยุโทรทัศน์กองทัพบกช่อง 5

**ผู้ได้รับรางวัล**

**รางวัลสุพรรณหงส์ทองคำ**

**อ้างอิง**
 จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ

หมวดหมู่:พ.ศ. 2525
ซูริโมโนะ

ไฟล์:Pecheur rocher Surimono.jpg|thumb|250px|ภาพพิมพ์ “ซูริโมโนะ” โดย คัตสึชิกะ โฮกูไซ
ซูริโมโนะ (Surimono) คือประเภทหนึ่งของภาพพิมพ์แกะไม้อูกิโยะของญี่ปุ่น ที่เป็นภาพประเภทที่สร้างขึ้นจากการจ้างให้ทำขึ้นสำหรับโอกาสพิเศษ เช่นตรุษญี่ปุ่น เป็นต้น “ซูริโมโนะ” แปลตรงตัวว่า “สิ่งพิมพ์”

**การใช้**
ส่วนใหญ่แล้ว ซูริโมโนะมักจะจ้างโดยสมาคมกวีเพื่อแสดงภาพบทกวีนิพนธ์ที่ได้รับรางวัลจากการประกวดจากการตัดสินโดยปรมาจารย์ของสมาคม ภาพพิมพ์ประเภทนี้มักจะมีขนาดเล็ก การแกะนูนของตัวอักษรคันจิบนภาพก็จะเป็นงานที่ต้องทำโดยผู้มีฝีมือ
นอกจากนั้นก็จะมีนักแสดงคาบูกิที่อาจจะจ้างทำภาพพิมพ์ “ซูริโมโนะ” เพื่อฉลองเหตุการณ์สำคัญในงานอาชีพ เช่นเมื่อเปลี่ยนชื่อ หรือเมื่อบุตรขึ้นแสดงบนเวทีเป็นครั้งแรก

**อ้างอิง**
Hamanoka, Shinji. Female Image: 20th Century Prints of Japanese Beauties. Hotei Publishing 2000. ISBN 90-74822-20-7

**ดูเพิ่ม **
 ภาพพิมพ์แกะไม้- ภาพอูกิโยะ 

**แหล่งข้อมูลอื่น**
 Surimono date=2009-01-26  on the website of the University of California at Santa Barbara Art Museum
หมวดหมู่:ศิลปะญี่ปุ่น
หมวดหมู่:ภาพพิมพ์แกะไม้
หมวดหมู่:ภาพอูกิโยะ
หมวดหมู่:คำและวลีภาษาญี่ปุ่น
หมวดหมู่:ศิลปะในประเทศญี่ปุ่น
มหายุคซีโนโซอิก

มหายุคซีโนโซอิก (Cenozoic) เป็นมหายุคสุดท้าย  ซึ่งชื่อซีโนโซอิก หมายถึง “ชีวิตใหม่” โดยนับอายุช่วงตั้งแต่ 66 ล้านปีก่อนถึงปัจจุบัน เป็นมหายุคที่เริ่มมีสัตว์เลี้ยงลูกด้วยนม โดยแบ่งเป็นยุคอีก 3 ยุค คือ ยุคพาลีโอจีน (Paleogene), ยุคนีโอจีน (Neogene) และควอเทอร์นารี (Quaternary)

**อ้างอิง**
หมวดหมู่:ธรณีประวัติของโลก
หมวดหมู่:ธรณีกาล
หมวดหมู่:มหายุคซีโนโซอิก
เอ็มไพร์ทาวเวอร์ (กรุงเทพมหานคร)

เอ็มไพร์ทาวเวอร์ (Empire Tower) เป็นกลุ่มอาคารสำนักงานในประเทศไทย ตั้งอยู่บนมุมถนนสาทรใต้ตัดถนนนราธิวาสราชนครินทร์ เชื่อมต่อกับสกายวอล์กช่องนนทรี แขวงยานนาวา เขตสาทร กรุงเทพมหานคร โดยอาคารที่ 1 มีความสูง 227 เมตร เป็นอันดับที่ 18 ของอาคารที่สูงที่สุดในประเทศไทย

**แหล่งข้อมูลอื่น**
100.530231
หมวดหมู่:สิ่งก่อสร้างที่สร้างเสร็จในปี พ.ศ. 2542
หมวดหมู่:ก่อตั้งในกรุงเทพมหานครในปี พ.ศ. 2542
หมวดหมู่:ตึกระฟ้าในเขตสาทร
หมวดหมู่:ตึกระฟ้าสำนักงานในกรุงเทพมหานคร
หมวดหมู่:สิ่งก่อสร้างของกลุ่มทีซีซี
กรมการเร่งรัดพัฒนาชนบท

กรมการเร่งรัดพัฒนาชนบท เป็นหน่วยงานระดับกรม ในสังกัดกระทรวงมหาดไทย ก่อตั้งขึ้นในวันที่ 5 เมษายน พ.ศ. 2509 มีหน้าที่รับผิดชอบงานเร่งรัดพัฒนาชนบท ทั้งด้านการพัฒนาเศรษฐกิจและสังคม ด้านการพัฒนาโครงสร้างพื้นฐานทางเศรษฐกิจ (ถนน โครงสร้าง แหล่งน้ำ) ตามแผนงานพัฒนาชนบท
ต่อมาในปี พ.ศ. 2543 ได้มีพระราชกฤษฎีกาเปลี่ยนชื่อสำนักงานเร่งรัดพัฒนาชนบทเป็นกรมการเร่งรัดพัฒนาชนบท พ.ศ. 2543 และในปี พ.ศ. 2545 ได้มีพระราชบัญญัติปรับปรุงโครงสร้าง กระทรวง ทบวง กรม พ.ศ. 2545 ยุบรวมกิจการของกรมโยธาธิการบางส่วน และกรมเร่งรัดพัฒนาชนบท เป็น "กรมทางหลวงชนบท" สังกัดกระทรวงคมนาคม
ไฟล์:Thailand road sign น-1 (ARD).svg|240px|thumbnail|right|ป้ายชื่อโครงการก่อสร้างทาง สะพาน ถนนในหมู่บ้าน ระหว่างบ้านหัวดง - บ้านเขารูปช้าง จังหวัดพิจิตร และมีตราสัญลักษณ์ รพช. อยู่มุมซ้ายของป้าย
หลักกิโลเมตรของทางหลวงชนบทในความดูแลของกรมการเร่งรัดพัฒนาชนบท มีอักษรย่อ รพช.

**ทำเนียบเลขาธิการคณะกรรมการเร่งรัดพัฒนาชนบท**
# ประสงค์ สุขุม (2509-2511)
# พระวรวงศ์เธอ พระองค์เจ้าสุขุมาภินันท์ (2511–2514)
# วิฑุร จักกะพาก (2514–2515)
# ชูสง่า ฤทธิประศาสน์ (2515–2518)
# ชลอ วนะภูติ (2518–2520)
# เอนก สิทธิประศาสน์ (2520–2526)
# อนันต์ อนันตกูล (2526–2529)
# เจริญจิตต์ ณ สงขลา (2529–2530)
# สนั่น วงศ์พัวพันธุ์ (2530-2531)
# โชดก วีระธรรม พูลสวัสดิ์ (2531–2534)
# เชาวน์วัศ สุดลาภา (2534–2536)
# เฉลิม พรหมเลิศ (2536–2539)
# ประมวล รุจนเสรี (2539–2540)
# ศักดิ์ เตชาชาญ (2540-2542)
# ยงยุทธ วิชัยดิษฐ์ (2542–2543)

**ทำเนียบอธิบดีกรมการเร่งรัดพัฒนาชนบท**
# สุดจิต นิมิตกุล (2544–2545)

**หน่วยงาน**
 ส่วนกลาง
** สำนักงานเลขานุการกรม
** กองการเงินและบัญชี
** กองการเจ้าหน้าที่
** กองก่อสร้างทางและโครงสร้าง
** กองพัฒนาแหล่งน้ำ
** กองควบคุมเครื่องจักรกล
** กองโรงงานเครื่องจักรกล
** กองบูรณะและซ่อมบำรุง
** กองเยาวชนชนบท
** กองส่งเสริมอาชีพและรายได้
** กองการพัสดุและจัดซื้อ
** กองแผนงานและโครงการ
** กองเผยแพร่และประชาสัมพันธ์
** กองฝึกอบรม
** กองวิจัยและประเมินผล
** กองสำรวจและออกแบบ
** ศูนย์ปฏิบัติการเร่งรัดพัฒนาชนบท (10 ศูนย์)- ส่วนภูมิภาค
** สำนักงานเร่งรัดพัฒนาชนบทจังหวัด (75 จังหวัด)

**อ้างอิง**

**ดูเพิ่ม**
 กรมทางหลวงชนบท- กรมทรัพยากรน้ำ- กรมป้องกันและบรรเทาสาธารณภัย- กรมโยธาธิการ
หมวดหมู่:หน่วยงานของรัฐบาลไทยในอดีต
หมวดหมู่:องค์การที่ก่อตั้งในปี พ.ศ. 2509
หมวดหมู่:สิ้นสุดในปี พ.ศ. 2545
ตำบลเมืองแฝก

ตำบลเมืองแฝก เป็นตำบลที่ตั้งอยู่ทางทิศเหนือของอำเภอลำปลายมาศ จังหวัดบุรีรัมย์ ก่อตั้งเป็นตำบลเมื่อ พ.ศ. 2516 โดยแยกการปกครองจากตำบลตลาดโพธิ์ ตำบลเมืองแฝกตั้งอยู่ตามถนนสายลำปลายมาศ–คูเมือง ห่างจากที่ว่าการอำเภอลำปลายมาศ 28 กิโลเมตร ห่างจากตัวจังหวัด 30 กิโลเมตร

**สภาพทั่วไป**
พื้นที่ส่วนใหญ่ของตำบลเมืองแฝกเป็นที่ราบสูง เป็นที่นา และป่าละเมาะ สภาพดินเป็นดินร่วนปนทราย ลักษณะดินเป็นดินเค็ม สภาพอากาศมีอุณหภูมิเฉลี่ย 34 องศาเซลเซียส ตำบลเมืองแฝกมีอาณาเขตติดต่อ ดังนี้- ทิศเหนือ ติดกับตำบลพรสำราญ อำเภอคูเมือง จังหวัดบุรีรัมย์- ทิศใต้ ติดกับตำบลทะเมนชัย อำเภอลำปลายมาศ จังหวัดบุรีรัมย์- ทิศตะวันออก ติดกับตำบลพระคู อำเภอเมืองบุรีรัมย์ จังหวัดบุรีรัมย์- ทิศตะวันตก ติดกับตำบลบุโพธิ์ อำเภอลำปลายมาศ จังหวัดบุรีรัมย์
อาชีพราษฎรส่วนใหญ่ทำนา ทำไร่อ้อย ปลูกหม่อน เลี้ยงไหม

**หมู่บ้าน**
ตำบลเมืองแฝกแบ่งพื้นที่การปกครองออกเป็น 17 หมู่บ้าน- หมู่ที่ 1 เมืองแฝก- หมู่ที่ 2 หนองครก- หมู่ที่ 3 หนองเก้าข่า- หมู่ที่ 4 หนองแวง- หมู่ที่ 5 หนองสองห้อง- หมู่ที่ 6 หนองขุนปราบ- หมู่ที่ 7 ตูบช้าง- หมู่ที่ 8 หนองเม็ก- หมู่ที่ 9 ห้วยมะไฟ- หมู่ที่ 10 หนองใหญ่- หมู่ที่ 11 หนองไผ่ล้อม- หมู่ที่ 12 หนองนกเขียน- หมู่ที่ 13 สระบัวทอง- หมู่ที่ 14 หนองตาด- หมู่ที่ 15 เมืองไผ่- หมู่ที่ 16 โคกสว่าง- หมู่ที่ 17 หนองขุนปราบน้อย

**อ้างอิง**
เมืองแฝก
หมวดหมู่:อำเภอลำปลายมาศ
เมืองแฝก
กรมป้องกันและบรรเทาสาธารณภัย

รถยนต์ที่ใช้ในการปฏิบัติงานของกรมป้องกันและบรรเทาสาธารณภัย
กรมป้องกันและบรรเทาสาธารณภัย (Department of Disaster Prevention and Mitigation) หรือชื่อย่อ "ปภ." เป็นส่วนราชการระดับกรม สังกัดกระทรวงมหาดไทย ตั้งขึ้นตามพระราชบัญญัติปรับปรุง กระทรวง ทบวง กรม พ.ศ. 2545 เพื่อเป็นหน่วยงานหลักในการปฏิบัติภารกิจที่เคยซ้ำซ้อนอยู่ในหน่วยงานอื่นๆ ให้เป็นระบบ โดยมีภารกิจในการจัดทำแผนแม่บท วางมาตรการ ส่งเสริมสนับสนุนการป้องกันบรรเทาและฟื้นฟูจากสาธารณภัย โดยกำหนดนโยบายด้านความปลอดภัย สร้างระบบป้องกัน เตือนภัย ฟื้นฟูหลังเกิดภัย และการติดตามประเมินผล เพื่อให้หลักประกันในด้านความมั่นคงปลอดภัยในชีวิตและทรัพย์สิน
กรมป้องกันและบรรเทาสาธารณภัย ได้รับการถ่ายโอนภารกิจ และบุคลากรมาจาก 5 หน่วยงาน คือ- กรมการเร่งรัดพัฒนาชนบท- กองป้องกันภัยฝ่ายพลเรือน กรมการปกครอง- สำนักงานคณะกรรมการป้องกันอุบัติภัยแห่งชาติ สำนักงานปลัดสำนักนายกรัฐมนตรี- กองสงเคราะห์ผู้ประสบภัย กรมประชาสงเคราะห์- กรมการพัฒนาชุมชน (งานบริการด้านช่างพื้นฐาน)

**หน่วยงานในสังกัด**

**ราชการบริหารส่วนกลาง**
 สำนักงานเลขานุการกรม- กองกฎหมาย- กองการเจ้าหน้าที่- กองคลัง- กองนโยบายป้องกันและบรรเทาสาธารณภัย- กองบูรณาการความปลอดภัยทางถนน- กองมาตรการป้องกันสาธารณภัย- กองส่งเสริมการป้องกันสาธารณภัย- ศูนย์เตือนภัยพิบัติแห่งชาติ- ศูนย์เทคโนโลยีสารสนเทศและการสื่อสาร- ศูนย์อำนวยการบรรเทาสาธารณภัย- สถาบันพัฒนาบุคลากรด้านการป้องกันและบรรเทาสาธารณภัย- สำนักช่วยเหลือผู้ประสบภัย- สำนักวิจัยและความร่วมมือระหว่างประเทศ

**ศูนย์ป้องกันและบรรเทาสาธารณภัย**
 เขต 1 (ปทุมธานี)- เขต 2 (สุพรรณบุรี)- เขต 3 (ปราจีนบุรี)- เขต 4 (ประจวบคีรีขันธ์)- เขต 5 (นครราชสีมา)- เขต 6 (ขอนแก่น)- เขต 7 (สกลนคร)- เขต 8 (กำแพงเพชร)- เขต 9 (พิษณุโลก)- เขต 10 (ลำปาง)- เขต 11 (สุราษฎร์ธานี)- เขต 12 (สงขลา)- เขต 13 (อุบลราชธานี)- เขต 14 (อุดรธานี)- เขต 15 (เชียงราย)- เขต 16 (ชัยนาท)- เขต 17 (จันทบุรี)- เขต 18 (ภูเก็ต)

**ราชการบริหารส่วนภูมิภาค**
 สำนักงานป้องกันและบรรเทาสาธารณภัยจังหวัด โดยมีหัวหน้าสำนักงานป้องกันและบรรเทาสาธารณภัยจังหวัด (ผู้อำนวยการระดับต้น) เป็นหัวหน้าส่วนราชการประจำจังหวัด โดยแบ่งส่วนราชการออกเป็น 3 กลุ่มงาน 
** กลุ่มงานยุทธศาสตร์และการจัดการ
** ฝ่ายป้องกันและปฏิบัติการ
** ฝ่ายสงเคราะห์ผู้ประสบภัย- สำนักงานป้องกันและบรรเทาสาธารณภัยจังหวัด สาขา

**คณะกรรมการป้องกันและบรรเทาสาธารณภัยแห่งชาติ**
 ร้อยโท สุวิทย์ ยอดมณี- นายไพโรจน์ พรหมสาส์น- นายอนุชา โมกขะเวส- รองศาสตราจารย์เสรี ศุภราทิตย์- ผู้ช่วยศาสตราจารย์สมพร จองคำ

**อากาศยาน**

**อากาศยานปีกหมุน**

**อ้างอิง**
ป้องกันและบรรเทาสาธารณภัย

หมวดหมู่:องค์การที่ก่อตั้งในปี พ.ศ. 2545
หมวดหมู่:หน่วยงานของรัฐบาลไทยในเขตดุสิต
ป้องกันและบรรเทาสาธารณภัย
ครังก์

ครังก์ (Crunk) เป็นแนวเพลงที่รวมดนตรีระหว่างฮิปฮอป และ อีเลคโทร ที่เกิดขึ้นกับแนวความคิดของพร้อมกับความหมายคำว่า crunk ที่มีความหมายถึงเหตุการณ์ฝูงชนที่ควบคุมไม่ได้ แนวเพลงครังก์เกิดขึ้นในช่วงกลางคริสต์ทศวรรษ 1990 และได้รับความนิยมมากขึ้นประสบความสำเร็จในกระแสหลักราวปี 2003-2004 ในบางครั้งผู้แสดงดนตรีครังก์ จะเรียกว่า ครังก์สเตอร์
โดยทั่วไปแล้วเพลงครังก์ จะมีจังหวะที่มาจากเครื่องดนตรีดรัมแมชชีน เส้นเบสหนัก ๆ การร้องตะโกน และเมื่อครังก์ก้าวสู่กระแสหลัก คำว่าครังก์เริ่มใช้ในความหมายที่เกี่ยวข้องกับดนตรีเซาเทิร์นฮิปฮอป

**อ้างอิง**
หมวดหมู่:ดนตรีในคริสต์ทศวรรษ 2000
หมวดหมู่:ประเภทดนตรีอิเล็กทรอนิกส์แดนซ์
แม่แบบ:ภาพเสรีเชิงโลโก้/doc

==วิธีใช้**
แม่แบบนี้ใช้สำหรับเครื่องหมายการค้าที่เป็นสาธารณสมบัติ หรืออยู่ภายใต้สัญญาอนุญาตเสรี เนื่องจากเครื่องหมายการค้าดังกล่าวขาดคุณสมบัติในการมีลิขสิทธิ์ หรือเป็นภาพที่เจ้าของเผยแพร่ในสัญญาอนุญาตเสรี ทั้งนี้ หากเครื่องหมายการค้าดังกล่าวไม่ได้อยู่ในสัญญาอนุญาตเสรี ให้ใช้แม่แบบ โลโก้ แทน และหากมีข้อความแสดงผู้ถือลิขสิทธิ์ในเครื่องหมายการค้าดังกล่าว ให้ใส่ไว้ที่หน้าคำอธิบายภาพ ดูเพิ่มที่ วิกิพีเดีย:เครื่องหมายและตราสัญลักษณ์
ตัวอย่างการใช้งานแม่แบบนี้ เช่น :ไฟล์:Los Angeles Times.svg มีเพียงข้อความสั้น ๆ เขียนในรูปฟอนต์เท่านั้น จึงไม่ทำให้เกิดสิทธิ์ในการเป็นเจ้าของสิทธิ์แต่อย่างใดและไม่ได้รับความคุ้มครองทางลิขสิทธิ์ในสหรัฐอเมริกา อย่างไรก็ดี ภาพดังกล่าวยังอยู่ภายใต้ความคุ้มครองในบทบัญญัติด้านเครื่องหมายการค้าอยู่
โปรดทราบว่าแม่แบบนี้เป็นเพียงแม่แบบที่แสดงข้อมูลของภาพ และไม่ใช่แม่แบบที่แสดงสถานะลิขสิทธิ์ของภาพแต่อย่างใด ผู้อัพโหลดจำเป็นต้องใส่แม่แบบที่แสดงสถานะลิขสิทธิ์ของภาพที่เหมาะสมด้วย ภาพที่ไม่มีสถานะลิขสิทธิ์ที่ชัดเจนจะถูกลบภายใน 7 วันนับแต่วันที่พบ
ar:قالب:علامة تجارية
az:Şablon:Trademark
be:Шаблон:Trademark
en:Template:Trademark
ko:틀:상표
ja:Template:Trademark
ka:თარგი:Trademark
mk:Шаблон:Заштитен знак
ml:ഫലകം:Trademark
ms:Templat:Capdagang
ru:Шаблон:Trademark
si:සැකිල්ල:Trademark
sr:Шаблон:Регистровани заштитни знак
uk:Шаблон:Trademarked
vi:Bản mẫu:Thương hiệu
zh:Template:商標
จา รูล

เจฟฟรีย์ แอตคินส์ (Jeffrey Atkins) เกิดเมื่อวันที่ 29 กุมภาพันธ์ ค.ศ. 1976 เป็นที่รู้จักในชื่อ จา รูล (Ja Rule) เป็นแร็ปเปอร์ชาวอเมริกัน นักร้องและนักแสดง สังกัดเดอะอิงก์และยูนิเวอร์แซลเรเคิดส์ เดิมคือเดฟแจมเรเคิดส์ เขาเป็นคนฮอลลิส นิวยอร์ก จา รูล มีผลงานอัลบั้ม 6 ชุด

**ผลงานอัลบั้ม**

**อัลบั้ม**
 Venni Vetti Vecci (1999)- Rule 3:36 (2000)- Pain Is Love (2001)- The Last Temptation (2002)- Blood in My Eye (2003)- R.U.L.E. (2004)- The Mirror (2009)

**รวมเพลง**
 Irv Gotti Presents: The Murderers (2000)- Irv Gotti Presents: The Inc. (2002)- Irv Gotti Presents: The Remixes (2002)- Exodus (2005)

**อ้างอิง**
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากควีนส์
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:คนที่เกิดวันที่ 29 กุมภาพันธ์
มองตากูต์

มองตากูต์ (Montagut) คือ บริษัทผลิตเสื้อผ้าเครื่องแต่งกาย ตั้งอยู่ในเมือง Saint-Sauveur-de-Montagut ในประเทศฝรั่งเศส

**ประวัติ**
เริ่มต้นเมื่อ ปี ค.ศ. 1880 ทวดของ Pierre Gros เป็นผู้ก่อตั้งโรงงานผลิตด้ายผ้าไหม และได้พัฒนาเรื่อยมาจากรุ่นสู่รุ่น จนกระทั่งปี ค.ศ. 1952 Geoges Tinland (ปู่ของ Pierre) เป็นผู้เริ่มต้นถักทอผ้าไหม ในโรงงานแห่งงานแห่งเดียวกันนั้น และ Tinland ยังเป็นผู้ริเริ่มจัดจำหน่ายชุดชั้นในสตรีและถุงเท้าผ้าไหมจากบริษัท มองตากูต์ ซึ่งต่อมากลายเป็นผลิตภัณฑ์เชิงพาณิชย์ที่ประสบความสำเร็จอย่างสูงในระหว่างช่วงสงครามโลกทั้งสองครั้ง
ปี ค.ศ. 1935 บริษัทมองตากูต์ เริ่มผลิตเส้นใยสังเคราะห์จนมีความชำนาญถักทอผ้าเรยอน ค.ศ.1952 Tinland และครอบครัว Leo Gros ได้ร่วมกันพัฒนาดัดแปลงเครื่องจักรผลิตถุงเท้าเป็นเครื่องถักทอเสื้อกันหนาว และ ค.ศ.1962 Leo ประดิษฐ์เครื่อง Fil Lumiere ทำให้ผ้ามีสีสด เป็นเงา คงทนและยืดหยุ่นยิ่งขึ้น

**แหล่งข้อมูลอื่น**
  เว็บไซต์ทางการ
หมวดหมู่:บริษัทของฝรั่งเศส
หมวดหมู่:ธุรกิจแฟชั่น
หมวดหมู่:บริษัทที่ก่อตั้งในปี พ.ศ. 2423
เหรียญราชการชายแดน

เหรียญราชการชายแดน (The Border Service Medal) ใช้อักษรย่อว่า ช.ด. เป็นเหรียญราชอิสริยาภรณ์ที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สร้างขึ้น สำหรับพระราชทานแก่ผู้ที่ได้ปฏิบัติราชการชายแดนเป็นพิเศษ ตามพระราชบัญญัติเหรียญราชการชายแดน พ.ศ. 2497 เมื่อวันที่ 22 กันยายน พ.ศ. 2497

**ลักษณะของเหรียญ**
เหรียญราชการชายแดน ด้านหน้า
เหรียญราชการชายแดน มีลักษณะเป็นเหรียญรูปกลม ทำด้วยโลหะสีทอง ด้านหน้า มีพระบรมรูปสมเด็จพระนเรศวรมหาราช กำลังทรงทำยุทธหัตถีกับราชศัตรู ด้านหลัง มีอักษรจารึกว่า "เราปฏิบัติหน้าที่เพื่อเกียรติศักดิ์ไทย" ตัวเหรียญห้อยกับแพรแถบสีม่วงมีริ้วสีขาวสองข้าง เบื้องบนมีเข็มโลหะรูปคฑาจอมพลสีทองจารึกอักษรว่า "ราชการชายแดน" ใช้ประดับที่อกเสื้อเบื้องซ้าย

**สิทธิของผู้ได้รับพระราชทาน**
# ได้รับการรักษาพยาบาลในโรงพยาบาลของรัฐบาล หรือองค์การของรัฐบาลทุกแห่ง ตลอดจนให้ได้รับยาบำบัดรักษาโรคโดยไม่ต้องเสียค่าใช้จ่าย
# ได้ลดค่าโดยสารยานพาหนะ คือ รถราง รถไฟ รถยนต์โดยสารประจำทาง เรือเดินทะเล ที่เป็นของรัฐบาลหรือองค์การ และบริษัทในความควบคุมของรัฐบาลลงกึ่งหนึ่งของอัตราธรรมดา

**การพระราชทาน**
พระราชทานแก่ทหาร ตำรวจ ข้าราชการ และผู้กระทำหน้าที่ซึ่งเจ้ากระทรวง หน่วยทหาร หรือตำรวจ สั่งให้ปฏิบัติหน้าที่ราชการ ณ อำเภอชายแดน เป็นระยะเวลาไม่น้อยกว่า 6 เดือน ยกเว้นแต่มีเหตุสู้รบพิเศษ เกี่ยวกับการป้องกันราชอาณาจักรได้ปฏิบัติหน้าที่ราชการสมความมุ่งหมายของทางราชการ  และประพฤติตนอยู่ในระเบียบวินัยอันดี

**ตัวอย่างพระนามาภิไธยและนามผู้ได้รับพระราชทาน**
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
*พระบาทสมเด็จพระวชิรเกล้าเจ้าอยู่หัว
*สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
*จอมพล แปลก พิบูลสงคราม
*จอมพล ถนอม กิตติขจร
*จอมพล สฤษดิ์ ธนะรัชต์
*จอมพล ประภาส จารุเสถียร
*พล.อ. สุจินดา คราประยูร
*พล.อ. สุรยุทธ์ จุลานนท์
*พล.อ. ชวลิต ยงใจยุทธ
*สุวพันธุ์ ตันยุวรรธนะ
*พล.ท. ปิยวัฒน์ นาควานิช 
*พล.อ. วราห์ บุญญะสิทธิ์
*พล.อ. เทพพงศ์ ทิพยจันทร์
*พล.อ. พิสิทธิ์ สิทธิสาร
*พล.อ. นิพัทธ์ ทองเล็ก
*พล.ต. ดร.ขัตติยะ สวัสดิผล
*บรรหาร ศิลปอาชา
*ศักดิ์สยาม ชิดชอบ

**อ้างอิง**
ราชการชายแดน
คาริน (สตรีทไฟท์เตอร์)

คาริน (かりん; KARIN) เป็นตัวละครหญิงจากเกมสตรีทไฟท์เตอร์ โดยปรากฏตัวครั้งแรกในภาค ZERO 3 ในท้องเรื่อง เธอเป็นลูกสาวเศรษฐีผู้ใช้วิชาการต่อสู้แบบ Kanzuki-ryū kakutōjutsu ต่อมา เธอเริ่มออกท้าประลองยุทธเพื่อพิสูจน์ฝีมือ เธอมีคู่ปรับคนสำคัญคือซากุระ และเธอยังเป็นตัวละครหลักในแคปคอมไฟท์ติ้งแจมด้วยเช่นกัน นอกจากนี้ คาริน ถือเป็นตัวละครที่สร้างแรงบันดาลใจในการออกแบบตัวละครที่มีชื่อว่า "นาซิสซ่า เลเฟบเวร์" ซึ่งเป็นตัวละครหลักในหนังสือการ์ตูนความรู้ชุด ลา ฟลอร่า โรงเรียนป่วนก๊วนเจ้าหญิง ด้วยเช่นกัน

**ประวัติตามท้องเรื่อง**
คาริน เห็นว่าซากุระเป็นคู่ต่อสู้ของเธอเอง โดยทั้งคู่ต่างเป็นคู่ท้าชิงที่สมน้ำสมเนื้อ คารินเป็นหญิงสาวผู้มาจากตระกูลคันสุกิอันมั่งคั่ง เธอเป็นบุตรสาวของไดเกนจูโร่ และนาเดะชิโกะ คันสุกิ ทั้งนี้ เธอมีคำขวัญประจำตัวคือ "ทุกสิ่งที่เธอต้องการคือชัยชนะ" ซึ่งหมายถึง "ความต้องการเป็นผู้ชนะในทุกสิ่ง" ซึ่งอาจหมายถึง "เป็นเรื่องร้ายที่สุดที่ไม่อาจเป็นสิ่งที่ดีที่สุดได้" บริษัทคันสุกิถูกคุกคามโดยองค์การชาโดลู ซึ่งมีความต้องการความเป็นใหญ่ในแผ่นดิน คารินพยายามช่วยเหลือชะตากรรมของตระกูลด้วยการติดตามองค์การชาโดลู ตอลดจนพยายามค้นหาซากุระเพื่อท้าชิงเธออีกครั้ง ในระหว่างการเดินทาง เธอได้พบกับบลังก้าในการแข่งขันนัดกระชับมิตร และนั่นได้ทำให้เธอรู้ว่าโลกนี้ช่างกว้างใหญ่ เมื่อได้พบกับนักสู้ที่แปลกๆ ทั้งยังได้พบกับอาร์. มิกะและได้ทำการต่อสู้กัน เธอรู้สึกประทับใจในความสามารถของมิกะ และคารินได้เป็นผู้สนับสนุนการแข่งขันมวยปล้ำให้กับมิกะในเวลาต่อมา

**ข้อมูลจำเพาะ**
 ชื่อจริง : คาริน คันสุกิ (神月 かりん)- สัญชาติ : Japan- วันเดือนปีเกิด : 15 กันยายน ค.ศ. 197X- ส่วนสูง : 162 เซนติเมตร- น้ำหนัก : 48 กิโลกรัม- สัดส่วน : อก 83 ซม. เอว 57 ซม. สะโพก 85 ซม.- กรุ๊ปเลือด : B- สิ่งที่ชอบ : ชัยชนะที่ได้มาอย่างสมบูรณ์แบบ- สิ่งที่เกลียด : ซากุระ, จิตใจเยี่ยงสามัญชน

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลเกี่ยวกับ "คาริน" -  เว็บไซต์ของบริษัทแคปคอมผู้ผลิตเกมสตรีทไฟท์เตอร์ (ภาษาญี่ปุ่น)
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครหญิงในวิดีโอเกม
หมวดหมู่:ตัวละครชาวญี่ปุ่นในวิดีโอเกม
เดลฟี

เดลฟี หรือ เดลไฟ (Delphi, langx|el|Δελφοί, ðe̞lˈfi)  เป็นทั้งสถานที่ทางโบราณคดีและเมืองในกรีซปัจจุบันทางตะวันออกเฉียงใต้ของภูเขาพาร์นาสซัสในหุบเขาโฟซิส เดลฟีเป็นสถานที่สำหรับไพเธียหรือโหรเดลฟี (Delphic oracle) ที่สำคัญที่สุดในโลกกรีกโบราณ เพราะเป็นสถานที่สำคัญที่ใช้ในการสักการะเทพอพอลโลหลังจากที่ได้ทำการสังหารไพธอนผู้พำนักอาศัยอยู่ ณ ที่นั้นเพื่อพิทักษ์สะดือของโลก เพลงสดุดีของโฮเมอร์ (Homeric Hymns) สำหรับสดุดีโหรเดลฟีเรียกสถานที่นี้ว่า "Krisa"
“เดลฟี” ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1987 

**อ้างอิง**

**ดูเพิ่ม**
 มรดกโลก 

**แหล่งข้อมูลอื่น**
หมวดหมู่:แหล่งมรดกโลกในประเทศกรีซ‎
หมวดหมู่:แหล่งมรดกโลกทางวัฒนธรรม
หมวดหมู่:ศาสนสถาน
หมวดหมู่:เมืองในประเทศกรีซ
หมวดหมู่:นครศักดิ์สิทธิ์
คิง

คิง อาจหมายถึง

**ภาษาอังกฤษ**
 King ในภาษาอังกฤษ แปลว่า พระราชา, กษัตริย์

**เกมฝึกสมอง**
 ไพ่คิง ในเกมไพ่ (แจ็ค, แหม่ม, คิง)- คิง ตัวหมากสำคัญในหมากรุกสากล

**ชื่อต้น**
 คิง แคมป์ ยิลเลตต์ นักธุรกิจชาวอเมริกัน

**นามสกุล**
 สตีเฟน คิง นักเขียนนิยายสยองขวัญชาวสหรัฐอเมริกา- มาร์ติน ลูเทอร์ คิง (แก้ความกำกวม)

**ชื่อเล่น**
 คิง ชื่อเล่นของพิเชษฐ์ บัวขำ นักร้องชาวไทย,ผู้เข้าแข่งขันรายการ The Voice Thailand season 1 และเป็นตัวแทนจากทีมแสตมป์ - คิง ชื่อเล่นของสมจริง ศรีสุภาพ ผู้กำกับภาพยนตร์ชาวไทย - คิง ชื่อเล่นและชื่อในวงการของขอณภัทร ชุ่มจิตตรีณ นักแสดงและนักการเมืองชาวไทย

**ตัวละครเกม**
 คิง (เดอะคิงออฟไฟเทอส์) : นักมวยไทยเพศหญิงจากเกมเดอะคิงออฟไฟเทอส์- คิง (เทคเคน) : นักมวยปล้ำจากเกมเทคเคน- คิง : หุ่นยนต์จากเกมร็อคแมน & ฟอร์เต้

**ตัวละครในบันเทิงคดี**

**ชื่อและชื่อเล่น**
 คิง (วันพีซ) ตัวละครจากเรื่องวันพีซ- คิง ตัวละครจากเรื่องเอาชีวิตรอด- คิง ตัวละครจากเรื่องโปเม่ สารพันเมนูสูตรลับจอมเวท- คิง ตัวละครจากเรื่องวันพันช์แมน- คิง ตัวละครจากเรื่องไคโตะโจ๊กเกอร์- คิง หรือ ชิน ตัวละครจากเรื่องฤทธิ์หมัดดาวเหนือ- คิง ตัวละครจากเรื่องเบย์เบลด V-Force- คิง ตัวละครจากเรื่องเมทัลไฟท์ เบย์เบลด- คิง ตัวละครจากเรื่องยูกิโอ VRAINS- คิง หรือ แจ็ค แอทลาส ตัวละครจากเรื่องยูกิโอ 5D'sและยูกิโอ ARC-V- คิง ตัวละครจากเรื่องเจเวลเพ็ต- คิง ตัวละครจากเรื่องศึกตำนาน 7 อัศวิน- มันจู คิง ตัวละครจากเรื่องเบย์เบลด เอ็กซ์- คิง แบรดลี่ย์ ตัวละครจากเรื่องแขนกล คนแปรธาตุ- คิง คลอว์ธอร์น ตัวละครจากเรื่องดิอาวล์เฮาส์

**นามสกุล**
 ไลออน คิง ตัวละครจากเรื่องล่าขุมทรัพย์สุดขอบฟ้า

**ดูเพิ่ม**
 ควีน (แก้ความกำกวม)- เอซ (แก้ความกำกวม)
หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:ชื่อเล่น
หมวดหมู่:นามสกุล
หมวดหมู่:นามสกุลอังกฤษ
โคมัตสึ คิโยกาโดะ

โคมัตสึ คิโยกาโดะ (3 ธันวาคม ค.ศ. 1835 - 16 สิงหาคม ค.ศ. 1870) เป็น ซามูไร ในช่วงปลายยุคเอโดะ และเป็นเจ้าหน้าที่รัฐบาลในช่วงต้นยุคเมจิ โดยเป็นแกนนำคนสำคัญอีกคนในการโค่นล้มระบอบการปกครองของรัฐบาลโชกุนโทกูงาวะ ถึงแก่กรรมขณะอายุได้เพียง 34 ปี
หมวดหมู่:บุคคลในยุคเอโดะ
หมวดหมู่:ซามูไร
หมวดหมู่:บุคคลจากแคว้นซัตสึมะ
หมวดหมู่:บากูมัตสึ
เทศบาลตำบลปะลุรู

เทศบาลตำบลปะลุรู เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลปะลุรู ในอำเภอสุไหงปาดี จังหวัดนราธิวาส เดิมมีฐานะเป็นสุขาภิบาลปะลูรูที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 7,063 คน
ในวันที่ 22 มิถุนายน 2543 กระทรวงมหาดไทยให้เปลี่ยนชื่อเทศบาลตำบลปะลูรู อำเภอสุไหงปาดี จังหวัดนราธิวาส เป็น "เทศบาลตำบลปะลุรู" เพื่อให้ตรงตามชื่อที่ถูกต้องของ "ตำบลปะลุรู" และเพื่อความเหมาะสมและสอดคล้องตามเจตนารมณ์ของประชาชนในเขตเทศบาลตำบล
พื้นที่เทศบาลตำบลปะลุรูอยู่บริเวณเขตศูนย์ราชการต่าง ๆ ของอำเภอสุไหงปาดี อยู่ห่างจากศาลากลางจังหวัดนราธิวาสประมาณ 50.4 กิโลเมตร กับอยู่ห่างจากกรุงเทพมหานครประมาณ 1,181 กิโลเมตรตามทางรถยนต์ และประมาณ 1,130.1 กิโลเมตรตามทางรถไฟสายใต้ ซึ่งมีสถานีรถไฟสุไหงปาดี คอยให้บริการด้านการเดินทางกับประชาชนในพื้นที่ ซึ่งเป็นสถานีรถไฟประจำอำเภอสุไหงปาดี

**อ้างอิง**

**แหล่งข้อมูลอื่น**
  เว็บไซต์เทศบาลตำบลปะลุรู
ปะลุรู
ปะลุรู
หมวดหมู่:อำเภอสุไหงปาดี
การจาริกแสวงบุญ

ไฟล์:Supplicating Pilgrim at Masjid Al Haram. Mecca, Saudi Arabia.jpg|thumb|283px|นักแสวงบุญมุสลิมที่มักกะฮ์
ทางด้านศาสนาและจิตวิญญาณ การจาริกแสวงบุญ (pilgrimage) คือการเดินทางหรือการแสวงหาสิ่งที่มีความสำคัญทางจริยธรรมต่อจิตใจ บางครั้งก็จะเป็นการเดินทางไปยังศาสนสถานที่มีความสำคัญต่อความเชื่อหรือความศรัทธาของผู้นั้น สมาชิกของศาสนาหลักของโลกมักจะร่วมในการเดินทางไปแสวงบุญ ผู้ที่เดินทางไปทำการจาริกแสวงบุญเรียกว่านักแสวงบุญ
พระพุทธศาสนามีสังเวชนียสถานที่สำคัญที่สุดที่มีความเกี่ยวข้องกับองค์สมเด็จพระพุทธเจ้าสำหรับนักแสวงบุญอยู่สี่แห่ง: ลุมพินีวันที่ตั้งอยู่ในแคว้นอูธในประเทศเนปาลที่เป็นสถานที่ประสูติ, พุทธคยาที่ตั้งอยู่ในรัฐพิหารในประเทศอินเดียที่เป็นสถานที่ตรัสรู้, สารนาถที่ตั้งอยู่ทางตอนเหนือของเมืองพาราณสีในรัฐอุตตรประเทศในประเทศอินเดียซึ่งเป็นสถานที่ทรงแสดงปฐมเทศนา และ กุสินาราที่ตั้งอยู่ตำบลมถากัวร์ อำเภอกุสินครในรัฐอุตตรประเทศในประเทศอินเดียเป็นสถานที่เสด็จดับขันธปรินิพพาน
ในกลุ่มศาสนาอับราฮัมที่ประกอบด้วยศาสนายูดาห์, ศาสนาคริสต์, ศาสนาอิสลาม และ ศาสนาบาไฮ ถือว่าดินแดนศักดิ์สิทธิ์ในอิสราเอลปัจจุบันเป็นศูนย์กลาง
ในราชอาณาจักรอิสราเอล และ ราชอาณาจักรยูดาห์ การเดินทางไปยังศูนย์กลางของสิ่งที่มีความสัมพันธ์กับความเชื่อบางแห่งถูกยกเลิกไปในศตวรรษที่ 7 ก่อนคริสต์ศักราช เมื่อการสักการะพระเยโฮวาห์จำกัดอยู่แต่เพียงที่วัดแห่งเยรุซาเล็มเท่านั้น
“การจาริกแสวงบุญ” บนแผ่นดินใหญ่ของกรีซก็จะเป็นการเดินทางไปยังเดลฟี หรือโหรซูสที่โดโดนา และทุกสี่ปีระหว่างสมัยกีฬาโอลิมปิค เทวสถานซูสก็จะเต็มไปด้วยผู้มาแสวงบุญจากดินแดนต่างๆ ทุกมุมเมืองของกรีซ เมื่ออเล็กซานเดอร์มหาราชไปถึงอียิปต์ พระองค์ก็ทรงหยุดยั้งทุกสิ่งทุกอย่างลงชั่วคราว และทรงนำผู้ติดตามไม่กี่คนลึกเข้าไปในทะเลทรายลิเบียเพื่อไปปรึกษาโหรที่อัมมุน ระหว่างสมัยการปกครองของราชวงศ์ทอเลมีต่อมา ศาสนสถานไอซิสที่ฟิเล (Philae) ก็มักจะได้รับเครื่องสักการะที่มีคำจารึกภาษากรีกจากผู้มีความเกี่ยวพันที่อยู่จากบ้านเมืองเดิมในกรีซ
แม้ว่า “การจาริกแสวงบุญ” มักจะอยู่ในบริบทของศาสนา แต่การจาริกแสวงบุญก็แปรเปลี่ยนไปใช้ในกิจการที่ไม่เกี่ยวกับกับศาสนาได้เช่นการเดินทางไปแสดงความเคารพคนสำคัญของลัทธินิยมเช่นในกรณีที่ทำกันในประเทศคอมมิสนิสต์ ตัวอย่างเช่นการเดินทางไปเยี่ยมชมที่บรรจุศพเลนิน (Lenin's Mausoleum) ที่จัตุรัสแดงก่อนที่สหภาพโซเวียตจะแตกแยกออกจากกัน ซึ่งเป็นพฤติกรรมที่มีลักษณะเดียวกับที่เรียกว่า “การจาริกแสวงบุญ”

**อ้างอิง**
 Broad, William J. The Oracle: Ancient Delphi and the Science Behind its Lost Secrets, 2006. ISBN 1-59-420081-5.
แหยม ยโสธร 2

แหยม ยโสธร 2 เป็น ภาพยนตร์ไทยแนวตลกสนุกสนาน เป็นภาคต่อของ แหยมยโสธร เนื้อเรื่องเป็นอีก 20 ปีหลัง ต่อจากภาคที่แล้ว ออกฉายเมื่อวันที่ 3 ธันวาคม พ.ศ. 2552 กำกับและนำแสดงโดย เพ็ชรทาย วงษ์คำเหลา และร่วมแสดงโดย เจเน็ต เขียว ,หรินทร์ สุธรรมจรัส ,บุษราคัม วงษ์คำเหลา ,เพทาย วงษ์คำเหลา และอนุวัฒน์ ทาระพันธ์ ภาพยนตร์เปิดตัวรายได้ในสัปดาห์แรกที่ 38.5 ล้านบาท

**เรื่องย่อ**

**นักแสดง**

**ดูเพิ่ม**
 แหยมยโสธร-  แหยมยโสธร 3 date=2013-06-27  เรื่องย่อ แหยมยโสธร 3

**อ้างอิง**

**แหล่งข้อมูลอื่น**
  แหยม ยโสธร 2 (2552) ที่ฐานข้อมูลภาพยนตร์และละครไทย-  เว็บทางการ date=2010-03-30 -  แหยมยโสธร 2 (2009) ทางเว็บไซต์ สยามโซน-  แหยมยโสธร 2 ทางเว็บไซต์ ThaiFilmDb-  ข้อมูลหนังเรื่องแหยม ยโสธร 2  ทางเว็บไซต์ IMDb 
หมวดหมู่:ภาพยนตร์โดยบั้งไฟ ฟิล์ม
หมวดหมู่:ภาพยนตร์ตลกไทย
หมวดหมู่:ภาพยนตร์ภาคต่อไทย
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่มีฉากในจังหวัดยโสธร
หมวดหมู่:ภาพยนตร์ที่กำกับโดย หม่ำ จ๊กมก
ย
แม่แบบ:เหตุการณ์ปัจจุบัน/2552 ธันวาคม 8

*  ศาลชั้นต้นแห่งกรุงพนมเปญ พิพากษาจำคุก นายศิวรักษ์ ชุติพงษ์ วิศวกรการบินชาวไทย เป็นเวลา 7 ปี และปรับเงินจำนวน 10 ล้านเรียล (ประมาณ 1 แสนบาท) ข้อหาโจรกรรมข้อมูลการบินของ พ.ต.ท.ทักษิณ ชินวัตร ให้กับสถานเอกอัครราชทูตไทยประจำราชอาณาจักรกัมพูชา  (บางกอกโพสต์)
}